കുറ്റാന്വേഷണ മികവിന് ആഷിര് കോഹൂറിന് അഞ്ചാംതവണയും പുരസ്കാരം കൊട്ടാരക്കര . കുറ്റാന്വേഷണ മികവിന് സംസ്ഥാന പോലീസ് മേധാവിയുടെ ബാഡ്ജ് ഓഫ് ഓണര് പുരസ്കാരം കോഹൂരിനെ തേടി തുടര്ച്ചയായി അഞ്ചാം തവണയും. കൊല്ലം റൂറല് കണ്റോള് റൂം എസ്.ഐയാണ് ഇപ്പോള് ആഷിര്. ഉത്ര വധക്കേസ്, തോക്ക് ചൂണ്ടി കവര്ച്ചാക്കേസ്, കുണ്ടറയില് പേരക്കുട്ടിയെ മുത്തശ്ശന് പീഡിപ്പിച്ച കേസ്, കുണ്ടറയില് ജുവലറി മോഷണക്കേസ്, പുനലൂര് വാഴത്തോപ്പില് ലോറി ഡ്രൈവറെ ആനപ്പാപ്പാന് കുത്തിക്കൊന്ന കേസ്, കടയ്ക്കല് സീതാമണി കൊലക്കേസ് എന്നിവയുടെ അന്വേഷണങ്ങള്ക്കാണ് അഞ്ച് തവണയായി ആഷിര് കോഹൂരിന് ബാഡ്ജ് ഒഫ് ഓണര് ലഭിച്ചത്. 2020ല് മുഖ്യമന്ത്രിയുടെ പൊലീസ് മെഡലും ലഭിച്ചിരുന്നു. Tags